ബാറിലെ പാര്ക്കിങ് ഏരിയയില് ബൈക്കില് കയറിയിരുന്നു സംഘര്ഷത്തില് ബിയര് കുപ്പിക്ക് അടിയേറ്റ യുവാവിന്റെ കാഴ്ച്ച നഷ്ടപ്പെട്ടു പ്രതികള് പിടിയില് കൊല്ലം: കുണ്ടറയില് ബാറിലെ സംഘര്ഷത്തില് ബിയര് കുപ്പിക്ക് അടിയേറ്റ യുവാവിന്റെ ഒരു കണ്ണിന്റെ കാഴ്ച നഷ്ടപ്പെട്ടു. സംഭവശേഷം ഒളിവില് പോയ പ്രതികള് പിടിയില്. കുണ്ടറ നല്ലില ഇഎസ്ഐ ജംഗ്ഷന് സമീപം വട്ടവിള പുത്തന്വീട്ടില് സാം ജോയി, മുളവന തണ്ണിക്കോട് മുല്ലശ്ശേരി തെക്കതില് വീട്ടില് ശ്യാം സാംസണ് എന്നിവരെയാണ് കുണ്ടറ പൊലീസ് പിടികൂടിയത്. കുണ്ടറയിലെ സ്വകാര്യ ബാറിന്റെ പാര്ക്കിംഗില് ഇരുന്ന പ്രതികളുടെ ബൈക്കില് കരീപ്ര സ്വദേശിയായ യുവാവ് കയറിയിരുന്നതാണ് അക്രമങ്ങള്ക്ക് തുടക്കംകുറിച്ചത്. ബൈക്കില് ഇരുന്നത് ചോദ്യം ചെയ്ത പ്രതികള് യുവാവുമായി ആദ്യം വാക്കേറ്റമുണ്ടായി. ബാറിലെ ജീവനക്കാര് ഇടപെട്ട് ഇത് പരിഹരിച്ചിരുന്നു. എന്നാല് ബാറിന് പുറത്തേക്കിറങ്ങുന്ന വഴിയില് വച്ച് വീണ്ടും ഇരുവരും വാക്കേറ്റമുണ്ടായി. ഇതേതുടര്ന്ന് പ്രതികളായ സാം ജോയിയും ശ്യാം സൈമണും ബിയര് കുപ്പി കൊണ്ട് യുവാവിന്റെ തലയ്ക്ക് അടിക്കുകയായിരുന്നു. ഈ ആക്രമണത്തില് യുവാവിന്റെ കണ്ണുകള്ക്ക് പരിക്ക്പറ്റുകയും കാഴ്ചയ്ക്ക് തകരാര് സംഭവിക്കുകയും ചെയ്തിട്ടുണ്ട്.തുടര്ന്ന് ഒളിവില് പോയ ആ പ്രതികളെ കുണ്ടറ പൊലീസ് പിടികൂടുകയായിരുന്നു. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു. Stories you may Like